Foto: AFP 2018 / Stringer Xitoy hukumati AQShdan import qilinadigan avtomobillar uchun uch oy davomida oshirilgan boj to‘lovi olmaydi. Bu haqda Xitoy moliya vazirligi ma’lum qildi. "2019 yilning 1 yanvaridan 31 martiga qadar 144 pozitsiyaga 25%lik va 67 pozitsiyaga 5%lik oshirilgan tariflar to‘xtatib turiladi", deyiladi vazirlik bayonotida. Xitoy va AQSh shu yilning iyul hamda sentabr oylarida bir-birining import qilinadigan qator tovarlariga oshirilgan boj to‘lovlarini joriy etgandi. Avvalroq Bloomberg Qo‘shma Shtatlar 2019 yil 1 martgacha Xitoy tovarlariga bojlar joriy etmasligi haqida xabar qilgandi.